ལ་དྭགས་ནས་ཕྱིར་ཨ་རི་ལ་ལོག་རྗེས།སྐལ་བ་ཡག་པས་མཁན་པོ་སྐལ་བཟང་རྒྱལ་མཚན་རིན་པོ་ཆེ་དང་ས་སྐྱ་གོང་མ་རིན་པོ་ཆེ་སོགས་ལ་མཇལ་ཐུབ་པ་བྱུང་།དུས་དེ་ནས་བཟུང་ཆོས་ལུགས་ལ་སློབ་སྦྱོང་བྱེད་མཚམས་བཞག་མ་མྱོང་།སློབ་གསོ་སྡེ་ཁག་ནས་ལོ་བཅོ་ལྔའི་རིང་དུ་ལས་ཀ་བསྒྲུབས།ཉིན་ལྟར་ལས་འགོ་མ་བརྩམ་སྔོན་ལ།ཉིན་གཅིག་གི་ལས་ཀ་ཡིས་ངེས་པར་དུ་འགྲོ་བ་ཡོངས་ལ་ཕན་ཐོགས་པར་བྱེད་དགོས་ཞེས་རང་ཉིད་ལ་དྲན་སྐུལ་བྱས་པ་ཡིན།བསམ་བློ་དེ་འདྲ་ཞིག་བཅངས་ནས་འབད་བརྩོན་གྱིས་ལས་དོན་སྒྲུབ་པའི་ཞོར་དུ་ཆོས་ལུགས་ལ་སློབ་སྦྱོང་རྒྱུན་འཁྱོངས་བྱས་པ་ཡིན།